《拟谢灵运游赤石进帆海诗》
清代·吴敦礼

薰晷倦山行，屐齿劳渐歇。鼓楫凌沧洲，万态时灭没。

澄镜豁双眸，遥峰渺一发。风饱帆叶轻，水肥石华发。

朗咏游仙诗，酣娱浴佛月。东望及三山，南流通百岳。

因兹向若惊，悟彼地维阙。尘境本芥杯，世荣亦芒忽。

但任虚舟心，回帆鼓偶伐。

作者简介：吴敦礼，清道光年间（1821～1850）人士，生平不详。以下诗作收录于徐宗干编，海东书院刊印之《瀛州校士录》。